VREMEA în următoarele patru săptămâni. După câteva zile mai răcoroase, în intervalul 13-17 mai, temperaturile vor crește până la valori peste 20 de grade Celsius.
Vor fi variații de temperatură între 21-22 de grade și 25-26 de grade, de la o zi la alta.
Va mai ploua, în perioada 14-15 mai, în centrul și vestul țării, și după 20 mai, în majoritatea regiunilor. Vor fi și furtuni, în vest, nord și sud.
Luna iunie va începe cu maxime de 26-27 de grade Celsius și vreme însorită. Va fi ușor mai răcoros în nordul țării și la munte.
Până în 9-10 iunie, maximele vor ajunge la 28-29 de grade, în centrul, vestul și sudul țării, dar și în nord-est.
Administrația Națională de Meteorologie (ANM) a actualizat, marți, prognoza de vreme valabilă până în 10 iunie.
Vremea în săptămâna 13-19 mai
Mediile valorilor termice se vor situa sub cele specifice pentru această perioadă în cea mai mare parte a țării, îndeosebi în regiunile estice și sud-estice.
Cantitățile de precipitații vor fi în general deficitare în majoritatea regiunilor, dar mai ales în cele nordice, centrale, estice și local în cele sudice.
Vremea în săptămâna 20-26 mai
Temperatura medie a aerului se va situa în jurul celei specifice pentru această perioadă la nivelul întregii țări.
Cantitățile de precipitații se vor situa peste cele normale pentru această perioadă în vestul și sud-vestul teritoriului, în timp ce în rest vor fi în general apropiate de mediile multianuale.
Vremea în săptămâna 27 mai – 3 iunie
Temperatura medie a aerului va avea valori în general apropiate de mediile multianuale în toată țara.
Cantitățile de precipitații vor fi în general apropiate de cele specifice pentru această perioadă în majoritatea regiunilor, posibil ușor deficitare local în estul și sudul țării.
Vremea în săptămâna 3-10 iunie
Mediile valorilor termice se vor situa ușor peste normele climatologice ale perioadei la nivelul întregii țări.
Regimul pluviometric va fi în general apropiat de cel normal pentru acest interval în cea mai mare parte a țării.
Urmăriți Alba24.ro și pe Google News
Dacă ți-a plăcut articolul: